कई गांवों में बिजली से पहले पहुंचा इंटरनेट
अड़की,मुरहू, रनिया, बंदगांव, टांटी सिंगारी, लमडेगा, ओरगा सहित दर्जनों गांव के लोग मोबाइल पर दुनिया देखते हैं। क्योंकि, उनके घर पर टीवी है, कंप्यूटर। लेकिन, घरों में मोबाइल जरूर है। वह भी स्मार्ट फोन के साथ। इन क्षेत्रों में बीएसएनएल ने मोबाइल नेटवर्क की सुविधा दी है। यह जानकारी रविवार को बीएसएनएल के अधिकारियों ने दी।
पंकज कुमार दास, आरआर तिवारी और तरुण सूर ने बताया कि केंद्रीय योजना जन-जन तक संचार सुविधा के तहत राज्य के रिमोट गांव तक मोबाइल कनेक्टिविटी देने का काम बीएसएनएल और विहान नेटवर्कस लिमिटेड कर रहा है। योजना के तहत पिछले साल अगस्त में देश के 10 राज्यों का चयन किया गया था। इसके तहत झारखंड में 782 टावर लगाया जाना था। अब तक 370 टावर लगा दिए गए हैं और करीब 30,000 सिम चालू कर दिया गया है।
सभीटावर सोलर पावर सिस्टम से लैस
सभीटावर को चलाने के लिए सोलर सिस्टम से लैस किया गया है। बारिश के मौसम में या किसी तरह की समस्या होने पर बैटरी चार्ज नहीं होने की स्थिति में मोबाइल जेनरेटर रखा गया है, जो समय-समय पर टावर की बैटरी को चार्ज कर सके। हर बैटरी का बैकअप तीन दिनों तक है। हालांकि टावर में बिजली कनेक्शन की भी सुविधा रखी गई है। ताकि इन क्षेत्रों में बिजली की व्यवस्था हो जाने पर उससे भी बैटरी चार्ज किया जा सके। इसके अलावा पर्यावरण को दूषित करने से बचाने के लिए भी व्यवस्था की गई है।
आमतौर पर टावरों को आपस में जोड़ने और एक्सचेंज से लिंक करने के लिए ऑप्टिकल फाइबर से जोड़ा जाता है। लेकिन, यहां रेडियो लिंक का इस्तेमाल किया जा रहा है। ताकि खुदाई होने या रोड की चौड़ीकरण होने की स्थिति में केबल कटने से लिंक नहीं चला जाए।
प्रेस कॉन्फ्रेंस में जानकारी देते बीएनएल के अधिकारी।
hin_Deva hin_Deva hin_Deva kas_Deva hin_Deva hin_Deva hin_Deva